Title: Zxczxc
Author: Karol Bergmann
Last saved by: Chudá Viera
Company: FEI

Príloha č. 5 k Smernici č. 28/2015

Správa zo zahraničnej pracovnej cesty
1.  Účastník ZPC:
Ján Buša, RNDr., CSc., 
Technická univerzita v Košiciach, Fakulta elektrotechniky a informatiky, Katedra matematiky a teoretickej informatiky
Letná 9, 042 00 Košice, 
    odborný asistent na KMTI FEI TU, 
znalosť ruštiny C2, znalosť angličtiny C1

2.  Zahraničná pracovná cesta:
Ruská federácia, Dubna, 
v dňoch od 3. 7. 2017 do 26. 9. 2017, 
prijímajúca organizácia: Spojený ústav pre jadrový výskum (SÚJV), 
Joliot-Curie 6, Dubna, Moscow Region, Russia 141980, 
pracovno-študijný pobyt,   

     cestovné, pobytové náklady a iné výdavky hradí SÚJV Dubna (RF)

3.  Rámcový program pobytu:
Od 04. 07. 2017, 9.00, Laboratórium Informačných technológií (LIT) SÚJV,  každodenná komunikácia s E. A. Hayryanom (počas jeho prítomnosti) – vedúcim Sektoru metód modelovania nelineárnych systémov VO VF, SÚJV, Joliot-Curie 6, 141980 Dubna, Moscow region, Russia.
Niekoľko stretnutí s riaditeľom LIT SÚJV V. V. Koreňkovom.
Niekoľko stretnutí so zástupcom riaditeľa LIT SÚJV Gh. Adamom.

4.  Stručný priebeh rokovaní, resp.  študijného pobytu:
03. 07. 2017 – príchod do Dubny.
04. 07. – 05. 07. 2017 som sa zúčastnil povinných školení a vykonal som  povinné administratívne úkony, aby som mohol pracovať na SÚJV, LIT počas celej doby pracovnej cesty.
04. 07. – 07. 07. 2017 som sa zúčastnil na medzinárodnej vedeckej konferencii „Mathematical Modeling and Computational Physics 2017“ (MMCP 2017), konanej v LIT SÚJV ako účastník konferencie, člen organizačného aj programového výboru konferencie
(viď https://indico.jinr.ru/conferenceDisplay.py?ovw=True&confId=137)
06. 07. o 17.15 som predniesol prednášku „Time discretization impact on the target localization precision using UWB radar“
13. 07. 2017 som absolvoval seminár o MPI.
14. 07. 2017 som absolvoval seminár – Hybrilit – OpenCL using GPU.
18. 07. 2017 som absolvoval seminár – využitie cloudu na výpočty – Cloud JINR.
21. 07. 20117 som sa zúčastnil na záverečných prezentáciách absolventov Summer University na SÚJV, LIT.
V dňoch 10. 07. – 03. 08. som pripravoval článok na publikáciu v zborníku konferencie MMCP 2017 – J. Buša, D. Kocur, M. Švecová: Numerical Investigation of the Time Discretization Impact on the Accuracy of a Point Target Localization by UWB Radar a odoslal som ho redaktorom zborníka. Článok sa nachádza v recenznom konaní. 
Od 02. 08. až do 20. 09. sme spoločne s doc. J. Svetlíkom odoslali do tlače v časopise Applied Science náš spoločný článok a komunikovali sme s editormi a recenzentmi. Článok bol po cca. 5 úpravách a opravách prijatý a 22. 09. už aj opublikovaný (viď http://www.mdpi.com/2076-3417/7/10/977/html ): 
J. Svetlík, J. Buša, T. Brestovič, J. Dobránsky, J. Král’: Film Thickness Estimation for the Oil Applied to the Inner Surface of Slim Tubes.
Počas celej ZPC som sa spoločne s I. Pokorným, J. Bušom ml. a E. Hayryanom venoval overovaniu funkčnosti nášho programu na výpočet riešenia Poissonovej rovnice na určenie elektrostatického potenciálu v zložitej 3D oblasti určenej pretínajúcimi sa kruhmi obsahujúcimi možné dutiny. Pripravovali sme testy pre článok, ktorý bude odoslaný do tlače v časopise Computer Physics Communications.  
V čase od 20. 08. do 25. 08. som tiež pôsobil ako editor pripravovaného zborníka prác konferencie MMCP 2017 v časopise The European Physical Journal  – Web of Conferences, kde som zabezpečoval príjem prác a kominukáciu s recenzentmi. Táto činnosť bude pokračovať aj na Slovensku až do odoslania prijatých prác približne v polovici novembra 2017.
Od 18. 09. do 22. 09. som si pripravoval habilitačnú prednášku.
13. 09. o 15.00 som sa zúčastnil na zaujímavej prednáške A . Ulyanova o „Kvantovej relativistickej informatike“, 20. 09. na seminári o aktuálnych produktoch firmy Intel. 
26. 09. 2017 – odchod z Dubny.  

5.  Odporúčané závery:
    Odporúčam využívať pracovno-študijné pobyty v rámci SÚJV v Dubne aj ďalším   pracovníkom slovenských pedagogických a výskumných pracovísk. Vhodné by bolo aj vysielanie študentov 2. alebo 3. stupňa  na rôzne letné školy organizované v rámci SÚJV. 
6.   Prehľad prinesenej dokumentácie a miesto jej uloženia:
   Zborník abstraktov medzinárodnej vedeckej konferencie „Mathematical Modeling and Computational Physics 2017“ (MMCP 2017) – uložené na katedre KMTI. 

7.   Osobitne vyhodnotený očakávaný prínos ZPC:
    Prínosom ZPC bol vedecký výskum v oblasti numerických metód, vytvoreniE vedeckých prác a ich odoslanie na publikáciu, ako  aj podiel na úspešnom priebehu medzinárodnej vedeckej konferencie MMCP 2017, na ktorej organizácii sa podieľali 3 slovenské inštitúcie – UPJŠ, TU a ÚEF SAV v Košiciach. Pripravovaný zborník vedeckých prác publikovaný v renomovanom časopise prispeje k propagácii slovenských inštitúcií a pracovníkov v zahraničí.   

8.    Spôsob zverejnenia výsledkov ZPC, prenos získaných informácií:
Články publikované v časopisoch, obhajoba habilitačnej práce.

Súhlasím so zverejnením správy na internete.

Správu vypracoval:				___________________
								Ján Buša 

Dátum: 02. 10. 2017
Správu schválil:  			_____________________________________
						Prof. Ing. Liberios Vokorokos, PhD.
dekan FEI TUKE

Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.